Legal Document

Category: 1

Text:
9. ΒΑΣΙΛΙΚΟΝ ΔΙΑΤΑΓΜΑ της 22 Μαΐου /12 Ιουν. 1946 Περί συνθέσεως Συμβουλίων Υπουργείου Γεωργίας. Άρθρ.1-2.(Αναφερόμενα εις την σύνθεσιν του Διοικητ. Συμβουλίου του Υπουργείου Γεωργίας, αντικατεστάθησαν από τας περί Υπηρεσιακού Συμβουλίου διατάξεις του Δημοσιοϋπαλ. Κώδικος, τομ. 2Α). Άρθρ.3.-1.Το Διοικητικόν Συμβούλιον του Κεντρικού Ταμείου Γεωργίας, Κτηνοτροφίας και Δασών συγκροτείται: α)Εκ του Γενικού Γραμματέως του Υπουργείου Γεωργίας. β)Εκ των δύο Γενικών Διευθυντών του αυτού Υπουργείου. γ)Εκ των Διευθυντών Γεωργικών Οργανισμών και Ιδρυμάτων, Α΄ Γεωργίας, Β΄ Γεωργίας, Δασών, Κτηνοτροφίας, Γεωργικών Ερευνών. δ)Εκ του Διευθυντού της παρά τω Υπουργείω Γεωργίας Υπηρεσίας Εντελλομένων Εξόδων. 2.Τα υπό στοιχεία β΄, γ΄, και δ΄ μέλη απόντα ή κωλυόμενα, αναπληρούν οι νόμιμοι αυτών αναπληρωταί. 3.Του Διοικητικού Συμβουλίου του Ταμείου προεδρεύει ο Γενικός Γραμματεύς, τούτου δε απόντος ή κωλυομένου, ο κατά βαθμόν ανώτερος εκ των μελών, μεταξύ δε ομοιοβάθμων ο αρχαιότερος εξ αυτών. 4.Το Διοικητικόν Συμβούλιον του Ταμείου ευρίσκεται εν απαρτία εφ’ όσον οι παρόντες είναι πλείονες των απόντων, κωλυομένων και ελλειπόντων. Αι αποφάσεις αυτού λαμβάνονται κατά πλειοψηφίαν, εν ισοψηφία νικώσης της ψήφου του Προέδρου. 5.Χρέη Γραμματέως του Συμβουλίου ανατίθενται, δι’ αποφάσεως του Υπουργού Γεωργίας, εις ένα των υπαλλήλων της Διευθύνσεως Γεωργικών Οργανισμών και Ιδρυμάτων. Δια της αυτής αποφάσεως ορίζεται και ο αναπληρωτής αυτού. Άρθρ.4.-(Αναφερόμενον εις την σύνθεσιν του Διοικ. Συμβουλίου των Ταμείων Γεωργίας κλπ. εκάστου Νομού, παρατίθεται κατωτέρω εν θέματι Ββ). (Αντί της σελ. 193-201(α) Σελ. 193-201(β) 227-021 Κεντρικό Ταμείο Γεωργίας,Κτηνοτροφίας και Δασών 16.Β.α.9